קמינו ריאל

קמינו ריאל (באנגלית: Camino Real) הוא מחזה משנת 1953 בסגנון תיאטרון האבסורד מאת טנסי ויליאמס.

המחזה מבוסס על סיפור קצר שכתב המחזאי ויליאמס והמחיז הבמאי איליה קאזאן כתרגיל בסדנת התיאטרון שלו (אולפן השחקנים). בעצת קאזאן, איתו שיתף פעולה במספר הצגות, החליט ויליאמס להתאים את המחזה לאורך מלא, והשניים העלו אותו על במת ברודוויי בשנת 1953 (עוזרת הבמאי הייתה אנה סוקולוב).

עלילה 

המחזה מביא את סיפורן של מגוון דמויות המוכרות מעולם הספרות כגון, קזנובה, דון קישוט, סנצ'ו פנשה קמיליה ועוד, הנמצאים בבית מלון בלב המדבר, לצד באר יבשה, בהמתנה לטיסה המבוששת לבוא אשר אמורה לגאול אותם משהותם במקום המדכדך.

תגובות המבקרים והקהל 

המחזה לא זכה להצלחה בקופות ואצל המבקרים, אולם ויליאמס החשיב אותו בין הטובים במחזותיו. גם הוא וגם קאזאן, שכתב על כך בזיכרונותיו, תיארו את חוויית העלאת המחזה על הבמה כחוויה מעשירה ומעניקת השראה. המחזה עדיין עולה מדי פעם בתיאטראות.

קישורים חיצוניים 

ערכים שבהם תבנית בריטניקה אינה מתאימה
מחזות 1953
מחזות אמריקאיים
טנסי ויליאמס
תיאטרון האבסורד